text:
Willemstad - E konosido “Excel Arts Academy”, un akademia di arte ku for di aña 2000 ta instruyendo mucha i hóbennan kon pa desaroyá i ekspresá nan talentonan artístiko na un forma sano ku por benefisiá tantu nan mes komo nos komunidat, djasabra último 17 di yüni a sera su aña eskolar ku su “Award night” anual.
Den un sala yen di alumno, dosente i mayornan, a rekonosé alumno, mentor i dosentenan ku a destaká den e aña eskolar ku ta yegando na su fin.
Tantu e departamento di mucha komo esun di hóben a entregá galardon na entre otro e "Exceller" mas disipliná, integrá, kreativo i a skohe e mama i tata "Exceller".
Na e okashon aki tambe a tuma despedida di e Presidente di e Akademia, sr.Quincy Girigorie kende pa motibu di su funshon komo Minister di Hustisia, no por sigui funshoná komo presidente di e akademia.
Direktora di e akademia, sra. Shelomi Doran-Bakhuis, a otorgá un plakat na e presidente saliente sr. Quincy Girigorie ku palabranan di gratitut pa su amor, dedikashon i sirbishi komo presidente di fundashon “Excel Arts Academy”.
Sr.Girigorie a pasa e batuta di presidensia pa e presidente nobo di e akademia sr.Otmar Martina kende ta accountant di profeshon i partner na Deloitte Dutch Caribbean.
Sr.Girigorie a splika e importansha di tin un vishon i kere den esaki referiendo na kon Excel Arts Academy a inisiá pa medio di un soño di e direktora di e akademia i ku awor despues di 17 aña, sentenares di mucha, hóben i adulto a partisipá i ta parti di e famia di Excel.
E ta sigur ku sr. Otmar Martina ku meskos ku su persona a kuminsá den e akademia aki komo alumno, awor ku su ekspertisia i kurason pa mira Kòrsou bai dilanti, lo hasi un bon trabou pa hiba e akademia den un siguiente nivel.
Sr.Martina a komprometé su mes pa hasi tur loke ta posibel pa kontribuí na e kousa noble di e akademia aki i yuda gui’é den retonan nobo ku tin su dilanti.
Tabatin diferente presentashon artístiko i na final di e anochi impreshonante aki direktora Shelomi Doran- Bakhuis a hiba palabra, poniendo énfasis riba e trayektoria largu ku e akademia a kana i ku awor e ta drentando un époka nobo, kaminda e lo bai sirbi e komunidat aun mas mihó.
Dia 1 di yüli próksimo e akademia lo tin un presentashon pa públiko en general titulá: “Kòrsou ántes, awor i den futuro” kaminda tur alumno lo tin e oportunidat di demostrá loke nan a siña i eksperensiá durante e aña eskolar.


c: text/html

text:
Resúmen di investigashon riba Karnaval
Meta di e investigashon tabata pa dokumentá kon turistanan ta eksperensiá Karnaval i e impakto ekonómiko ku esaki tin riba ekonomia lokal. E investigashon a tuma lugá dos aña siguí, na 2016 i 2017. Despues a kompará resultado di 2017 ku esundi e aña anterior. Resultado di e investigashon a keda presentá pa Ofisina di Turismo di Kòrsou (CTB) durante di e ‘4th World Research Summit’ i e ‘International Conference on Events’ kual a tuma lugá na desèmber 2017 na University of Central Florida na Orlando, Florida.
Sin duda, Karnaval di Kòrsou ta un evento úniko, ku gran potensial pa generá un impakto positivo pa Kòrsou. Karnaval ta impaktá nos pais na dos manera. Na promé lugá, stakeholders tinku sostené i adoptá práktika di negoshi ku lo permití balor di e evento Karnaval sigui krese na Kòrsou. Den temporada di Karnaval, imágen di Kòrsou ta na su punto di mas haltu. E ta krea un ambiente yen di entretenimentu i eksperensia kultural. Na 2017, por lo ménos 2.335 turista a bin Kòrsou pa e evento Karnaval. Na di dos lugá, e temporada di Karnaval 2017 na Kòrsou a saka na kla un interdependensia inesperá, i a revelá tambe kon vulnerabel e tipo di eventonan akí ta. E konekshon aéreo limitá ku tabatin den temporada di Karnaval debí na redukshon di e kantidat di vuelo dor di e transportadó aéreo di mas importante a stroba kresementu i nivel di resultado di Karnaval 2017 na Kòrsou.
Perfil di e turistanan di 2017 ta mashá similar na esun di 2016. Ta trata akí di un públiko ku entrada i nivel di edukashon haltu, bibá prinsipalmente na Hulanda i, na di dos lugá, den nos region. Generalmente, e turistanan ku a bini pa Karnaval a keda satisfecho ku e eksperensia i ta dispuesto di bini bèk i/òf rekomendá e evento na otro hende. Ademas, pa loke ta trata kon e turistanan ta eksperensiá Karnaval a midi esaki riba 4 dimenshon, esta e aspekto kultural, esun di hui for di rutina i realidatnan di bida (‘escapism’), artístiko (‘esthetic’) i entretenimentu. E dimenshon utilisá pa e análisis ta derivá for di estudionan hasi den pasado riba e tema aki. Konklushon prinsipal di e estudio ta indiká ku tantu e dimenshon di kultura i entretenimentu komo komponente relevante di e eksperensia di Karnaval di Kòrsou a akapará mas prominensia, miéntras ku e dos otronan, esta hui for di rutina i realidatnan di bida (‘escapism’) i e aspekto artístiko (‘esthetic’) a generá ménos atenshon.
E turistanan entrevistá, ku a bini Kòrsou prinsipalmente pa Karnaval, a keda un averahe di 10.87 dia i a gasta, komo promedio, 172 dòler pa persona pa dia, òf 1.865 dòler durante henter e biahe. E sifra akí ta mas haltu ku loke e turista típiko ku ta bishitá Kòrsou ta gasta (132 dòler pa persona pa dia). E kontribushon ekonómiko total di Karnaval na ekonomia tabata 4.35 mion dòler.
Karnaval di Kòrsou ta representá e mihó di e destinashon akí; e oportunidatnan ku e bishitante tin pa kompartí ku pueblo di Kòrsou ta lanta su deseo pa bini bèk un dia.
Karnaval su potensial komo motor pa kresementu den sektor di turismo ta grandi. Stakeholders mester rekonosé ku Karnaval ta un manera pa promové oportunidatnan ekonómiko, pasobra e bishitantenan ku presensiá e evento Karnaval tin mas chèns di generá lealtat i ingreso pa Kòrsou.

robotstxt: allowed

filter: keep


text:
ORANJESTAD – Curacao semper ta bon representa den e Torneo Internacional di 18 Maart. Y den nan prome wega nan ta gana...
ORANJESTAD – E pitcher Arubano Ryan Oduber tambe a hanja e invitacion pa join e ekipo di Team Kingdom of The Netherlands....
ORANJESTAD – Den preparacion pa e World Baseball Classic, e team di Major League Baseball ta analisando cada ekipo den anticipacion pa...
ORANJESTAD – E ekipo di New York Yankees ta evita arbitracion ora cu nan ta jega na acuerdo cu e shortstop di...
ORANJESTAD – Sports Zone Aruba a hanja e chens di pa un siman largo participa na e di 4 y posibel ultimo...
ORANJESTAD – E organisacion di Curacao Baseball Week durante nan clinica pa mucha a presenta e programa di MLB Pitch, Hit and...
ORANJESTAD – Xander Bogaerts ta riba e roster inicial hunto cu algun di e grandinan di Curacao manera Didi Gregorius cu ta...
WILLEMSTAD – Nos di Sports Zone Aruba ta di bishita na nos hermana isla Curacao pa e evento grandi di e deporte...
WILLEMSTAD – Awe ta e dia ofisial ku e di 4 edishon di Curaçao Baseball Week 2016 ta ranka sali. E inisiadónan...
ORANJESTAD – Team Kingdom of the Netherlands ayeranochi a hunga un wega amistoso den e monumental Tokyo Dome unda nan a gana...


text:
Kòrsou partner mayó den promoshon pa American Airlines Vacations (AAV)
...A bishitá 9 suidat merikano durante e trayekto di promoshon...
WILLEMSTAD- 16 yüni 2015– Ofisina di Turismo di Kòrsou (CTB) i Curaçao Airport Partners (CAP) ku orguyo a kolaborá na e trayekto di promoshon i introdukshon di e produkto renobá di US Airways / American Airlines kual ta American Airlines Vacations (AAV). Komo parti di e trayekto a hasi un rekorido na 9 suidat merikano. For di e union di US Airways i American Airlines, nan a bira e kompania di aviashon di mas grandi na mundu ku mas ku 6,700 buelo diario pa 336 destinashon den 56 pais. Ademas di e evento di introdukshon di e produkto nobo a presentá seshonnan informativo tokante Kòrsou komo destinashon turístiko na Apple Vacations i GOGO Worldwide Vacations kombiná ku eventonan di relashon públiko na Dallas Texas i tambe kòmbersashon di benta ku agensianan di biahe lokal. A selektá siudatnan stratégiko pa hasi e trayekto di promoshon; Arlington, Dallas Texas, Philadelphia, PA - Long Island, NY- Washington DC, Charlotte, NC- Ft. Lauderdale, FL-Miami i Chicago- Illinois.
E promé suidat ku a bishitá tabata Fort Worth, Texas kaminda aproksimadamente 100 agente di biahe a presensiá e evento huntu ku 60 proveedor demostrando nan sosten na introdukshon di e AAV nobo. Debí ku Kòrsou tabata un di e dos partnernan prinsipal, CTB tabatin e oportunidat di showcase nos isla den un forma eksitante i edukativo. Tambe a bishitá Dallas, Texas kaminda a akomodá 140 agente di biahe i proveedornan durante di e evento di introdukshon di e AAV nobo. Ademas di esaki, tabatin un almuerso informativo ku a konta ku 10 eskritor di biahe, periodista i ‘bloggers’. Na Philadelphia CTB a uni ku sr. Ryan Lettow representante di Travel Impressions, ku a asistí e tim den algun kombersashon di benta den e parti nòrt di Philadelphia serka 5 diferente agensia di biahe. E introdukshon di AAV na Philadelphia a tuma lugá na Sheraton Philadelphia na unda a konta ku asistensia di mas ku 180 agente di biahe. E evento a kuminsá ku un presentashon kaminda e agentenan di biahe a topa ku 50 diferente representante di benta. Despues di esaki a tuma lugá un sena kaminda CTB a duna un presentashon di e produkto ku Kòrsou ta ofresé.
E siguiente dianan e tim a bishitá Long Island New York, Washington DC i Charlotte NC. Akinan tambe e eventonan di introdukshon di AAV a keda bon bishitá i Kòrsou a sobresalí ku su presentashonnan. Charlotte NC ta e kas di US Airways. E suidat aki a kibra rekòrt ku presensia di no ménos ku 200 agente di biahe. Tambe a bishitá Ft. Lauderdale Florida i Miami. E promé di e dos eventonan den sur di Florida a tuma lugá na Hyatt Pier Sixty Six yamando bon bini na 75 agente di biahe. Pa ámbos evento den sur di Florida, CTB a keda kompaña pa Avila Hotel. E evento na Miami a konta ku asistensia di aproksimadamente 85 agente di biahe. Na Miami tambe Kòrsou a sobresalí ku su presentashon klousurando esaki ku un oportunidat di oro pa e públiko presente, ku por a gana un estadia di 3 anochi na Avila Hotel mas 70.000 ‘air miles’ pa kortesia di AAV. A finalisá ku un bishita na Chicago, Illinois kaminda a duna un presentashon i rekordá tur invitado riba e produkto ku Kòrsou ta ofresé.
CTB ta gradisí tur hotèl partisipante i CAP ku a djòin e eventonan den kuadro di lansamentu di e produkto di AAV. Ku e kompromiso aki CTB a demostrá su sosten no únikamente na American Airlines pero tambe na e American Airlines Vacations (AAV) nobo.


text:
Diasabra awor ta nan prome wega den kwart final contra SV Dakota
ORANJESTAD, Aruba: E campeonato di Division Honor poco poco ta yegando su final y Coca Cola Nacional a yega kwart final. Coca Cola Nacional ta preparando nan mes duro pa asina por defende nan titulo di campeon.
Un total di 4 team a clasifica p’e kwart final y Coca Cola Nacional ta preparando nan mes pa asina nan sali den e prome 2 team y pa wanta e titulo, asina Silo Brete di Coca Cola Nacional a expresa. E prome wega di Coca Cola Nacional lo ta diasabra awo contra di SV Dakota. E clasificacion aki no tabata facil pa niun team, pasobra e biaha aki tabatin 7 team duro pero tambe esunnan mas abou a duna bataya. Coca Cola Nacional a clasifica p’e play-off, pero den e ultimo 4 añanan pa Silo Brete e competencia aki ta esun di mas duro.
Silo Brete ta invita pueblo di Aruba, specialmente di Noord, pa yega stadion Guillermo Trinidad pa apoya Coca Cola Nacional, cu semper a saca cara di Noord. Ta invita fanaticonan pa bin apoya y stimula Coca Cola Nacional, pasobra stadion ta den nan bario y nan cas. “Ban mustra cu nos ta bay den nan cas. Gana nan y bin cu e triunfo pa Noord, pa nos clasifica y retene e titulo un biaha mas”.
E aña aki SV Dakota ta buscando pa bay cu e titulo despues di hopi aña y Coca Cola Nacional ta kere cu e aña aki un biaha mas nan lo keda den buskeda di dje, pasobra Coca Cola Nacional tin e intencion di retene e titulo.
Ta bon pa menciona cu Coca Cola Nacional lo hunga e weganan di kwart final y te final cu e ekipo di hungadonan cu a yega te na e nivel aki. Bisando esaki, e ekipo no ta conta cu ningun hungado cu a drenta awor pa reenforsa. E hungadonan ta hopi entusiasma, ta entrenando casi tur dia y ta cla pa retene nan titulo di campeon.
A funda Deportivo Nacional dia 15 di Maart 1970 y desde e tempo ey a haci historia den e deporte rey di futbol. Nan ta profila den tur liga di futbol, manera ta division mini baby, baby, Lifida A, Lifida B, Mayor, Junioren y Division Honor. Tambe nan ta den e liga veterano 35, 40, 50 y 60. Mas o menos 300 futbolista ta hunga pa Deportivo Nacional den tur division incluyendo e muchanan cu ta hunga den Lifida. Deportivo Nacional ta conta cu sosten di su patrocinado Coca Cola.


text:
ORANJESTAD - Diadomingo ultimo, a yega su final, e evento mas grandi di deporte na Aruba y alabes e evento number uno di mundo, esta Beach Tennis Aruba Open 2017. Eagle Beach un biaha mas a keda chikito, cu sigur un alrededor di 2 mil hende riba e anochi final di e torneo aki
Despues di un tardansa chikito debi na e yobida fuerte cu Aruba a experiencia, e semi-final nan a cuminsa riba center court. Den e categoria femenino 3 ekipo di Italia mas uno di Brazil a pasa pa e semi-final, di cual 2 ekipo di Italia a bai final. Ta trata aki di Federica Bacchetta (3) y Giulia Gasparri (3) contra di Eva D’Elia (9) y Veronica Visani (8). Den 2 tremendo set Federica y Giulia a bay cu e titulo di campeon pa loke ta categoria PRO Women’s Doubles.
Pa loke ta categoria masculino, e campeon nan di 2016, a bin por la goma pa asina retene nan titulo. Tambe por a wak di comienso cu nan 2 tabata e faboritonan ya cu nan ta desfila nan mes sigur den e ultimo aña nan como e top nan den e deporte di Beach Tennis. Aki nos ta papia di Michele Cappelletti (1) y Luca Carli (4). Nan a bai final contra di un otro cu no ta desconoci na Aruba, esta Marco “Polo” Garavini (2), hunto cu su partner Luca Cramarossa (3). Marco a recorda tur presente dicon e tin 6 aña ta bin Aruba pa participa den e torneo aki y tambe cu tur 6 aña e tabata den final, sea a keda como ganador of na di 2 lugar. Mirando e ranking di e 4 hungadornan aki di Beach Tennis nos por unicamente saca nos conclusion cu nos a presencia un final entre e mihor 4 hungadornan di Beach Tennis di henter mundo.
E 2 ekipo nan aki a lanta cada un persona presente riba Eagle Beach. Loke por remarca di e wega aki cu e tabata conta cu un defense increibel di Luca Gramarossa, kende por cierto ta prome biaha e ta na Aruba pa e Aruba Open, pero e la expresa caba cu lo no ta e ultimo y cu e lo t'ey bek otro aña pa defende su titulo
Asina ey e anochi e termina, cu e ceremonia di entregamento di premio, cual nan a wordo entrega pa su excelencia Minister di Deporte, Sr. Dangui Oduber y despues di esaki a sigui cu e after party, cual varios persona ta unicamente bin e torneo aki pa presencia esaki. Nos di Beach Tennis Aruba kier a gradici cada un di nos sponsornan, cada un cu a participa, cada un cu a bin wak e weganan y asina aki aporta pa a haci e evento aki uno sumamente exitoso.
SAVANETA - E team Brandweer 1 a caba e Ronde van Aruba como prome. Keda pendiente pa e resultadonan total.
ORANJESTAD - SETAR ta sponsor di tur aña di Ronde van Aruba desde e comienso y cada aña esaki a bira mas grandi. SETAR Semper ta participa como sponsor pero tambe tin un team di empleadonan cu ta participa. E aña aki SETAR tin 3 team di empleadonan cu ta participa den Ronde van Aruba.
SAVANETA – Un total di 586 persona lo participa awe nochi na e careda popular “Ronde van Aruba”, cu ta un record na participante. Ayera nochi a tene e anochi di informacion final, unda cu tur participante a reuni y a haya nan material y ultimo informacion y regla necesario pa por participa y ta prepara. E careda ta cuminsa pa 8’or despues cu Gobernador di Aruba Su Excelencia Alfonso Boekhoudt primi e boton di comienso. E careda ta cuminsa y caba na Mariniers Kazerne na Savaneta, E ultimo grupo di persona ta sali den careda di 10’or y ta spera e prome grupo di persona yega bek na MZK pa 3’or di diasabra marduga. NoticiaCla lo ta cubriendo e salida manera a haci aña pasa tambe, via e pagina di Facebook cu livestreaming. Potret cortesia Seever Krozendijk (297 sports).
ORANJESTAD - E campeonato di Division Honor poco poco ta yegando su final y Coca Cola Nacional a yega kwart final. Coca Cola Nacional ta preparando nan mes duro pa asina por defende nan titulo di campeon. Un total di 4 team a clasifica p’e kwart final y Coca Cola Nacional ta preparando nan mes pa asina nan sali den e prome 2 team y pa wanta e titulo, asina Silo Brete di Coca Cola Nacional a expresa. E prome wega di Coca Cola Nacional lo ta diasabra awo contra di SV Dakota. E clasificacion aki no tabata facil pa niun team, pasobra e biaha aki tabatin 7 team duro pero tambe esunnan mas abou a duna bataya. Coca Cola Nacional a clasifica p’e play-off, pero den e ultimo 4 añanan pa Silo Brete e competencia aki ta esun di mas duro.
ORANJESTAD - Diaranson 16 Mei 2018, Aruba Wieler Bond lo tene su paseo silencio ariba bicicleta. Ride of silence ta un paseo ariba bicicleta unda anualmente , riba e mesun dia y ora, ciclista nan full rond di mundo ta uni nan mes pa concientiza automobilistanan ariba e seguridad den trafico y alavez conmemora ciclistanan cu accidenta of a fayece door di un trafico insigur.
ORANJESTAD – E di dos campeonado di AKB ta tuma lugar proximamente na Aruba. E lo tuma lugar den Compleho Deportivo Frans Figaroa (Noord) di 2or di atardi pa 8 or di anochi. Na mes momento AKB ta extende un invitacion pa tur otro scol di karate cu no ta miembro di AKB pa participa tambe na e campeonato aki. Participacion pa miembro di AKB ta costa 25 florin y ‘no miembro’ ta 50 florin. Fanaticonan y publico en general ta keda cordialmente invita pa bin presencia e campeonato aki.


text:
Via di e departamentu di deporte i rekreo di Isla, m’a bin den kontakto ku Señor Gerrit Scheper ku tin 23 aña partisipando den e Grupo di Isla. Un sita pa un entrevista a wòrdu reglá rápidamente na e SEDE (e kantina) i asina a sigui un splikashon ku akí na Kòrsou so nos konosé tokante kon pa haña e lokalidat. Pa resumí, esaki a bai mas o ménos riba e siguiente manera: Pasa kantu di e hèki, via di e lus di pasku, banda un edifisio den konstrukshon, te ora bo yega un kas di pòrtir. A pesar di e splikashon perfekto di señor Scheper, tòg mi tabata pará dilanti di e kas di pòrtir róbes. Danki Dios, ei nan a splika mi e ruta bon kon pa yega ku asina mi a yega tòg na tempu pa e sita.
Señor Gerrit Scheper ta partisipando 23 aña kaba den e Grupo di Isla, inisialmente, el a kuminsa den e komishon di karosa i dekorashon i algun aña despues el a wòrdu aserká i nombrá komo presidente di e direktiva. Despues di su penshun el a retirá komo presidente, pero dos aña después nan a bolbe puntré pa bira presidente. Pa hopi aña kaba e ta un di e motornan tras di e grupo di karnaval úniko akí. E Grupo Isla ta úniko pasó el a wòrdu fundá pa e personal di e kompania Isla. Isla ta ofresé e oportunidat akí pa asina mehorá e kontakto sosial bou di e trahadónan. Ku esaki ta eksitoso lo mester ta, pasobra ya pa 29 aña(!) kaba e Grupo Isla ta partisipando na e marcha di Karnaval di Kòrsou. Pa e último añanan nan ta partisipá na e karnaval di St.Maarten tambe. E aña’kí atrobe nan ta partisipá ku un grupo hubenil (mucha di 7-15 aña) i un grupo di adulto bon representá den e Marcha. Kada grupo ta konsistí di 100 (!) partisipante ku ta konsistí di yunan di e trahadó i introdusidonan. Tur aña di nobo tin tambe un lista di espera, pa esnan ku (ainda) no por partispá.
Banda di señor Scheper e direktiva ta konsistí di 4 persona mas. E direktiva ta mas ò ménos henter aña okupá ku organisashon di e dos gruponan, hopi ora ta wòrdu dediká boluntariamente, mi tin masha rèspèt p’ esakí!!! Na kuminsamentu di sèptèmber e direktiva ta kuminsá ku e preparashonnan grandi i nan ta reuní un bes pa siman. Preparashon ta enserá tur kos relashoná ku logístika, kompra, trahe, karosa i naturalmente horeka.
Horeka? Bo ta pensando riba Hulanda? Sígur ku sí! Algo masha imortante den e marcha tropikal di rònt 7 kilometer. Kada grupo, pues Isla tambe, tin su trùk ku bar inkluso personal di servisio ku ta bai den e marcha. Riba señal di e karnavalistanan bailando, nan ta wòrdu sirbí pasapalo, pero tambe bibida. Whiski i ròm, ta wòrdu sirbí den e refreskonan popular J! Banda di e bar akí, e partisipantenan ta kome huntu promé i despues di e marcha, awèl, organisá esakí tambe ta un di e hopi tareanan di e direktiva.
Un otro tarea ta kompra di kantidat grandi di material i tela pa e trahenan fantástiko i original i tambe pa e karosa di Grupo Isla. Kompra ya ta kuminsá for di sèptèmber. Nos ta kumpra tur lokual nos por haña na Kòrsou promé. Después nos ta bai buska den eksterior. Den pasado nos a kumpra entre otro na Aruba i Trinidat. E último añanan nos a kumpra mayoría tela i adorno pa e trahenan, sombrénan, headpiece i asesorionan na New York. Despues ku kaba di kumpra tur kos ta kuminsá kose e trahenan den e tayer di kose.
Temporada di pasku ta un periodo trankil pa un ratu, pa despues kuminsá atrobe yen di ánimo i huntu ku e grupo kompletu ta traha masha duru mes pa keda kla na tempu pa e Marcha. Den e periodo akí señor Scheper tei kasi tur dia, meskos ku e otro boluntarionan ku ta traha miles i miles di ora pa dekorá e trahenan, sombrénan, headpiece, sapatunan i asesorionan super bunita ku yen di detaye. E trahenan ta keda sekreto te riba e dia di Gran Marcha mes. Suskrito, fanátiko di trahe (ami pues J), por solamente bisa bo ku nan ta masha bunita mes i ku mi a enamorá di e diseño.
Mi por solamente ekspresá un biaha mas mi apresio i rèspèt pa señor Scheper, restu di e direktiva, tur e boluntarionan i partisipantenan di Grupo Isla. Ku hopi dedikashon, amor i trabou konhunto tur aña di nobo nan ta presentá riba un manera fenomenal den e marcha! I nos ta disfrutá imenso!! Den mi próksimo blòg riba Grupo Isla lo mi konta bo di mi bishita na e tayer di Grupo Isla. Ta un enkuentro dushi ku hendenan entusiasmá!
Pictures by The Soemanta Blog and HRLM&TS Photography


text:
‘Kòrsou ta Dushi’ lo ta parti di Marchanan di Karnaval 2018
WILLEMSTAD- 2 di febrüari 2018 – E kampaña di konsientisashon di Ofisina di Turismo di Kòrsou (CTB) ‘Kòrsou ta dushi. Bib’é. Stim’é!’ lo ta den Karnaval 2018. ‘Kòrsou ta dushi’ ta e kampaña di konsientisashon ku CTB a lansa aña pasá ku e meta pa pone énfasis riba e privilegio di ta biba na Kòrsou i tur e aspektonan positivo di nos isla.
Durante di Karnaval 2018 komunidat lo por atmirá un road-piece di ‘Kòrsou ta dushi’ na komienso di e diferente marchanan. Ademas lo tin un trailer dekorá ku e tema di ‘Kòrsou ta dushi’ kompañá pa un promo tim ku lo repartí stèker di e kampaña. Bishitá e página di Facebook i e wèpsait korsoutadushi.com pa bo sa mas di e kampaña. Karnaval 2018; Kòrsou ta dushi. Bib’é. Stim’é!


text:
Fundashon J.A.G. a duna splikashon i aklarashon pa ku Apertura di Karnaval 2018
Den luna di òktober Fundashon J.A.G. ku sr. Hubert “Juni” Aniseta na kabes a haña e mandato di Gobièrnu pa organisá Karnaval 2018.
I komo un parti di inovashon pa ku Karnaval nan a bin ku e tremendo idea pa organisá un Jumpin na Kleine Werf ku lo bai wòrdu kombertí den un Carnival Village pa e temporada di Karnaval 2018. Pa ku e evento aki Fundashon J.A.G. a aserka Archel Calister i si Action Team pa por organisá e evento aki pa e pueblo di Kòrsou.
Último dianan Fundashon J.A.G. a bin ta risibí vários reklamo tokante di e preis di entrada i tambe e echo ku ta pone un sekshon di Urban huntu ku e bandanan lokal pa aktua riba e dia aki. P’esei a disidí di yama un rueda di prensa pa por duna informashon na e pueblo kiko ta e intenshon pa ku e Apertura di Karnaval 2018.
Lo bai tin dos sekshon kaminda e promé lo bo haña un total di 10 banda lokal ku lo bai trese tumba nan di Karnaval pero tambe lo bai tin oportunidat pa kada banda trese nan Roadfire. I e otro sekshon pa e hóbennan lo bai tin Urban ku mas di 15 artista lokal i internashonal pa asina deleitá nos hóbennan ku tambe tin e oportunidat pa bin partisipá na e apertura. Pa konopá kabuya bieu na kabuya nobo.
No ta un sekreto ku na tur parti di mundu por ehèmpel Sint Maarten bo ta haña e kombinashon di músika den un Carnival Village durante di e periodo di karnaval.
E intenshon pa ku e Carnival Village aki tambe ta un manera pa fundraising pa por sigui yuda e gruponan di Tiner i Hubenil i tambe Fundashon Karnaval Banda Bou. Tur hende ta na altura ku e montante ku Gobièrnu ta duna no ta yega i mester organisá algu pa por yega na mas fondo. Pa e preis aki pueblo di Kòrsou lo haña 10 banda lokal i 15 artista di Urban. Nos no a bin pa kibra niun Jumpin di niun Grupo di Karnaval. Ta na lugá di un jumpup pa apertura a bini ku e inovashon pa hasi un jumpin. Lo bai tin despues di un ousensia hopi largu Calle 9 pòrnada pa pueblo di Kòrsou den koperashon ku CTB.
Kaminda ku fl.10,– lo bai na tur e gruponan pa kada karchi ku nan bende pa e evento aki. Den kuadro di esaki tambe nos lo organisá djabièrnè awor 15 desèmber un Gimmick pa ku e karchinan di entrada, un kantidat di 500 na balor di fl. 45,00, Op=Op si. Pasa for di 6’or di atardi te ku 9’or anochi na Zona Kultural (Teatro Luna Blou) pa asina bo serka konosí ku nos ofisina i tambe nos miembronan di Fundashon J.A.G. i buska bo karchi di entrada.
Ku bo karchi kumpra bo ta han un T-shirt pa asina por drenta na Carnival Village, ku un eskoho den 5 diferente kolo.
Lema pa Karnaval 2018 ta “Pensa Bèrdè, Marcha Bèrdè i Gosa Bèrdè”. Pa asina huntu ku Selikor i e grupo di sr. Rennox Calmez pa konsientisá nos pueblo pa tene nos medio ambiente limpi. I ban traha pa union, segun sra. Glenda Aniseta, miembro di Fundashon J.A.G..


text:
Special to Overseas Territories Review
Address of James Finies Nos Ke Boneiru Bek
Bon
nochi na : sr Gezaghebber i griffier, miembronan di konseho, deputadonan, i tur
presente i na esnan ku ta sigui e reunion aki via di radio o televishon
Awe a
bira un dia historiko ku ratifikashon di e resultado di e referendum di 18
desember 2015. Mi ta korda den prome karta ku Hulanda a kontestami na komienso
di e lucha aki, nan a skirbi “ku ta stap voor stap nan ta traha”, awel awe nos,
Boneiru, tambe a dal un stap mas den e bon direkshon. Ku ta parse chiki i
simpel pero ku lo por ta e diferensia den e proseso pa rekobra nos derechonan i
felisidat komo pueblo Boneriano bek.
Pesey nos ta felisita i gradisi nos
representashon di pueblo i nos gobiernu ku awe di berdat ta uni bek ku e pueblo
i ofisialmente ta ratifika i rekonose i respeta e bos di pueblo. Boso lo rekonose i respeta i seja 18 desember
komo e dia ku e pueblo masalmente a lanta i eksigi un kambio, i a bai urna i a
defende su mes ku su uniko arma siviko, sivilisa, i demokratiko ku ta e
referendum i a disidi ku 5040 voto No, ku e No ke i No por sigui mas den e
situashon ku e la bin ta biba pa 5 anja largu desde 10-10-10. Kaminda ku a bin
sistematikamente ta kitando tiki tiki su derechonan i su libertatnan i a rebiba
i eksperesia di nobo e dominio i opreshon di wordu goberna pa un gobiernu di un
otro un pueblo.
E mesun pueblo ku a kolonisa nos pa mas ku 300 anja a hanja e
oportunidat pa bolbe hasie di nobo,naturalmente den un forma moderno. Ami sa ku nos no gusta tende di terminonan
manera kolonial, ke tene esaki taboe bao di e pueblo, pero despues di 10-10-10
nos ta den un epoka real di neokolonisashon Hulandes, i esaki no ta emoshonal.
Neokolonisashon ta nifika, Hulanda ku tin e poder major ta usa manehonan
ekonomiko i politiko pa indirektamente i den nos kaso asta direktamente pa
influensia un otro pueblo, pues nos pueblo Boneriano.
Ta esey ta e resultado di
10-10-10 i ta esey nos a eksperensia i ta bibando desde 10-10-10.
Nos
ta na altura ku e proseso di kambio aki, ku e pueblo Boneriano sin ningun duda
pa interpretashon a demanda e kambio aki, lo no ta fasil, pasobra nos
counter-partner Hulanda tin demasiado medionan di poder, demokratiko,
ekonomiko, finiansiero, administrativo, edukativo i legal nan su bentaha pa e
logra lokual ku Hulanda ke i nos alkontrario a perde kasimente tur.
Pero
awor ku e deseo i desishon i mandato di e pueblo nos ta den posibilidat pa
kambia e posishon aki, pueblo a papia i mester respeta mandato i bos di pueblo.
Hulanda sigur lo bai na respeta esaki, pasobra Hulanda no por bisa o para riba
mas ku “ta boso mes skohe” i “ta boso mes gobiernunan di diferente konstelashon
no kier kambia e rumbu aki”
Pa
nos komo Boneiru logra mas i pa nos derechonan wordu respeta nos mester di
tur judansa posibel den e proseso i
trajekto aki. Ku esaki nos kier ta spesifiko ku pa logra mas ku Hulanda nos
mester di eksplora e posibilidat di involvi instansianan pafor di Boneiru i
forma aliansa formal i informal ku otronan den situashon semejante ku nos riba
diferente nivel. Si komprende e manera pa konkista i domina un pueblo ta di dividie
i esey esnan ku no kier e pueblo aki bon a hasi i lo sigui hasi, dividi nos, i
esey nos a bibe pa anjos i a trese nos den e situashon aktual, i nos a sinja di
esaki i mira nos a sa di para riba politika i a uni i awe e reunion aki ta
resultado di e union aki.
E tema referendum i derecho di pueblo ta para riba
politika. No tin un Boneiru kolo berde, ni kora, ni blou, ni tur e otro
kolonan, pero ta un Boneiru nos tin. Pesey por ehempel nos lo mester hasi
esfuerso pa uni ku Sint Eustatius ku ta den mesun lucha ku nos, tambe buska
aserkamentu ku nos otro rumannan den Reino, tambe riba nivel internashonal,
pues varios kaminda ku por juda nos kausa Boneriano.
Den e
parti aki nos di Nos Ke Boneiru Bek, nos kier juda un tiki mas, pa juda ku e
voto No di e pueblo lo hanja mas forsa pa trese e kambionan nesesario, i ku
boso bendishon, ku por ta formal o no-formal, nos kier tuma e inisiativa pa
entre otro juda buska posibilidatnan pa reforsa e kausa Boneriano. Un ehempel
ta e desishon ku konseho insular a tuma kaba na 2014 i a manda karta pa Hulanda
ku e petishon aki, pa re-enskribi nos komo teritorio-sin-propio-gobernashon
riba lista di Nashonan Uni i nos ke tuma inisiativa pa eksplora esaki. Den e
kaso aki NKBB komo un organisashon independiente, gobiernu lo no ta responsabel
pa nos akshonan i ta safe i si nan ta na agrado o ta juda, gobiernu por use sea
formal o no-formal, ofisial o no-ofisial pasobra e lo benefisio nos tur. I si
no ta e kaso no tin ningun responsabilidat di parti gobiernu mara na esaki.
Ku
otro palabra gobiernu i nos representante nan di pueblo lo tin e ultimo
palabra. I nos ta di opinion ku esaki lo
promove i sigui engrandese e union ku ta e kaminda pa nos eksito pasobra nos
tur lo sigui lucha i trahando i aspirando lo mehor pa e pueblo Boneriano.
Si
nos logra hanja e aliansa o koperashon i nos kaso jega na e nivel ey, sigur lo
juda nos den nos posishon ante Hulanda, pueblo Boneriano a vota na nivel di
pueblo, “no”, pueblo no a skohe pa esaki, i awor a skohe i eksigi un kambio. I
ku respaldo na e nivel ey, nos lo por tin mas posibilidatnan nobo. Hulanda lo
sa di respeta nos union i e akuerdonan di e komunidat internashonal pasobra ta
e mes a bai di akuerdo ku esaki nan.
Por ultimo nos ta di opinion ku nos tin e derechonan aki kaba, ta buska
nos tin ku buska pa realisa esakinan, di un manera o otro. Pueblo Boneriano no
ta dividi mas, nos a uni, esey a sosode 18 desember i awe boso ta ratifika i
rekonose i duna respet na esaki i nos por sigui padilanti huntu, nos tur uni ku
e mesun meta, pa realisa nos derechonan ku mester soru pa trese bek bienestar i
felisidat pa e pueblo Boneriano.
Danki
i bon nochi.
James
Finies, Nos Ke Boneiru Bek.


text:
Instituto Alsa Papiamentu
Nos ta boga pa un dia Kòrsou kere, karga, kuida, krea (na) i alsa Papiamentu.
Basá riba e vishon aki:
- Kere, ta enserá trese i fortifiká konfiansa den nos idioma;
- Karga, ta para pa dunamentu di informashon den tur sentido di palabra;
- Kuida, ta nifiká yuda mantené nos herensia i realisá Papiamentu su futuro potensial;
- Krea, ta kubri aktividatnan pa investigá, produsí i stimulá kreashon literario i lingwístiko;
- Alsa, ta e resultado final di nos esfuerso: konsientisá pueblo riba balor di su idioma.
Instituto Alsa Papiamentu ke realisá esaki den diálogo kontinuo ku papiadónan di Papiamentu.
Pa mas informashon: Tel: 7673433 / 5122020
Kuentanan bankario: BdC: 313169 / MCB: 25542008
Direktiva diario
Marta Dijkhoff (presidente)
Laura Quast (vice presidente)
Greta Trappenberg (sekretario)
Mazarella Dortalina (2do sekretario)
Sharine Juliana (tesorero)
Glenda Sluis (2do tesorero)
Diana Lebacs (miembro)
Marelva Mathilda (miembro)
Rendel Rosalia (miembro)
Jenny Fraai (miembro)
Miembro honorario
Sr. Chin Behilia
Dr. Rose Mary Allen
Sr. Gilbert Bacilio


text:
Atrakonan tin un impakto enorme riba víktimanan i nan ambiente i ta soru pa un sentimentu grave di insiguridat. Atrakadónan por lo tanto por konta riba kondenanan pisá. Ministerio Públiko, polis i negoshantenan ta traha den estrecho kolaborashon ku otro pa redusí e kantidat di atrakonan. Negoshantenan tin un papel importante den prevenshon di atrakonan (dor di pone vigilansia i/òf vigilansia ku kámera). Siudadanonan ta yuda den solushoná atrakonan.
E sospechosonan ku polis ta trese pa Ministerio Públiko kasi semper ta haña dagfar pa paresé dilanti hues. Ministerio Públiko ta pidi kondenanan haltu, kasi semper un kastigu di prizòn mas largu. Aparte di esei, Ministerio Públiko ta mustra riba e intrankilidat ku atrakonan ta kousa den komunidat. Hues, den kasi tur kaso ta duna kastigu di prizòn i generalmente ta sigui e èis di Ministerio Públiko. Malhechornan menor di edat tampoko no ta skapa ku djis un kastigu di trabou. E gran mayoría di e grupo aki ta haña un kastigu di privashon di libertat. Ta duna e víktimanan di atrakonan e oportunidat pa akoplá nan mes komo partido perhudiká den e huisio penal i, ku ayudo di Stichting Slachtofferhulp, skibi un deklarashon di víktima i/òf un formulario di akoplashon pa e daño i perhuisio. (This email address is being protected from spambots. You need JavaScript enabled to view it. )


text:
Tur hende tin scup'i Dios of moeder-vlek riba nan cuero. Tin di nan cu t'ey for di nacemento. Algun otro ta sali den nos pubertad of despues. Muhe na estado hopi biaha ta haya mas scup'i Dios of moedervlek.
Scup'i Dios y/of moedervlek ta diferencia fuertemente cu otro pa loke ta forma, tamaño y colo. Mayoria di nan ta inofensivo, pero algun por converti den cancer di cuero maligno. Paga tino riba e señalnan di advertencia, cu ta skirbi den e seccion
"Tuma contacto cu bo dokter di cas".
CUIDO PROPIO:
LOKE BO MES POR HACI
Contra scup'i Dios of moedervlek bo no por haci nada, pero si bo ta sinti hopi molester di nan, bo por delibera cu bo dokter di cas si por kita nan.
TUMA CONTACTO CU BO DOKTER DI CAS
- Si bo (tin e sensacion cu bo ta) ripara un of mas di e siguiente señalnan di advertencia na e scup'i Dios y/of moedervlek.
- E scup'i Dios of moedervlek ta bira preto.
- E scup'i Dios of moedervlek ta bira mas grandi: tin mas scup'i Dios of moedervlek chikito ta aparece (asina yama spatmento).
- E scup'i Dios of moedervlek ta bira mas diki.
- E scup'i Dios of moedervlek ta cuminsa grawata.
- E scup'i Dios of moedervlek ta sangra facilmente.


text:
Ku e sistema di FuelUp e kliente no mester bai na kahera mas. E kliente ta bai na e pedestal di FuelUP mas serka di su outo, hinka su tarheta di Bankomatiko/Maestro di MCB òf su tarheta di Kompa Leon, skohe number di pòmp, hinka montante i PIN den kaso ku ta Maestro. Unabes e transakshon ta aprobá, FuelUp ta konektá direktamente ku e sistema di e negoshi i e pòmp ku e kliente a indiká. Den un tempu rèkort bo por yena gasolin òf gasoil na balor di e montante deseá. Na final di e proseso e kliente por imprimí su komprobante na e pedestal di FuelUp. E sistema akí ta hasi e proseso di transakshonnan di tarheta bai mas lihé i sigur. Tambe e ta fasilitá e kliente su eskoho pa hasi kompra di gasolin òf gasoil 24 ora pa dia i shete dia pa siman.
Por hasi uso di FuelUp na Grand Central na Otrobanda, Pòmpstashòn Sta. Maria 24 uur uit de muur i e pòmpstashònnan di ASOgas na Saliña, Parera, Punda, Tera Kòrá, i pronto mas. FuelUp ta otro servisio inovativo, rápido i kumbiniente di Bo Banko Amigu pa hasi bo bida mas fásil i plasentero.


text:
Apertura di baseball ABBA lo ta diasabra na Joe Laveist Ballpark
Diahuebs anochi e federacion di baseball Arubano, ABBA a tene un conferencia di prensa unda a anuncia cu lo incia cu a temporada di baseball local den e divisionnan Liga Menor te cu AA. E aperture di baseball lo tuma lugar diasabra 2 di September den Joe Laveist Ballpark na San Nicolaas. E atardi lo inicia cu un ceremonia di desfile di tur e ekiponan participante mientras pa 8or lo tin e partido inaugural entre Red Machine y ATCO Indians cual tabata e gran final di e temporada pasa.
E aña aki ABBA lo dedica nan campeonato na dos baluarte cu pa hopi aña a significa masha hopi pa e baseball local. Ta trata aki di Sr. Franklin Danies y Sr. Milton Croes, dis ex-pelotero conoci den nos mundo di baseball, porcierto e unico dos peloteronan di Aruba cu a hunga den Baseball mundial IBA World All-Stars na aña 1990 y 1991, segun ABBA.
Mester bisa cu ABBA ta conta cu apoyo di un y tur pa promove nos baseball local den tur sentido. E deporte di baseball tin un historia grandi y a produci varios profesionalnan cu a hunga den Mayor League Baseball mientras actualmente numeroso pelotero firma ta aspira pa bira profesional mientras nan ta eherce e baseball na Merca.
Lotto, e Loteria di Aruba pa medio di Comision di Subsidio ta masha contento di por aporta na subsidia e campeonato di baseball ABBA.
Cumprando weganan di Lotto, e Loteria di Aruba manera Catochi, Big 4, 1-OFF, Zodiac, Wega di Number Korsou, Lotto di Dia, Lotto 5, Mini Mega, Mega Plus y weganan di Raspa bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.


text:
Diasabra, 5 di mei, a tuma lugar e torneo di tur luna di Gamma IT Solutions riba e veld di Playa Linda Beach Resort. E torneo aki ta tuma lugar tur prome diasabra di cada luna y ta wordo organisa di Tennisschool Omnibus. E concepto di e torneonan ta cu tin 8 team cu ta participa den 2 wega cortico pa determina e nivel di e competencia. E teams cu gana ta bai door na un siguiente poule. E teams cu perde tambe ta bai door den otro poule y ta hunga 3 wega mas tambe. Di e manera aki tur teams cu inscribi ta hunga un total di 5 wega.
Diasabra e ganador absoluto tabata Kenneth Wong, cu a keda na prome lugar. Di dos lugar a bai pa Aethielle Kelkboom y na di tres lugar tabata Cristian Sainz.
Promer lugar: Kenneth Wong
Segundo lugar: Aethielle Kelkboom
Tercer lugar: Cristian Sainz
Gamma y Tennisschool Omnibus ta felicita e ganadornan y ta motiva henter pueblo di Aruba pa participa den e torneo di tennis, cual ta un manera agradabel pa mantene e curpa activo y saludabel.
Manera ta custumber caba tur participante, famia y amigonan presente ta disfruta di un dushi BBQ.
Si bo ta interesa pa participa, por inscribi via http://omnibustennis.com/gamma. E siguiente torneo di Gamma lo tuma lugar diasabra, 2 juni 2018.
Kenneth Wong ta e ganador di e torneo di tennis di Gamma IT Solutions
Diasabra, 5 di mei, a tuma lugar e torneo di tur luna di Gamma IT Solutions riba e veld di Playa Linda Beach Resort. E torneo aki ta tuma lugar tur prome diasabra di cada luna y ta wordo organisa di Tennisschool Omnibus. E concepto di e torneonan ta cu tin 8 team cu ta participa den 2 wega cortico pa determina e nivel di e competencia. E teams cu gana ta bai door na un siguiente poule. E teams cu perde tambe ta bai door den otro poule y ta hunga 3 wega mas tambe. Di e manera aki tur teams cu inscribi ta hunga un total di 5 wega.


text:
ORANJESTAD - Prome Minister di Corsou Hensley Koeiman tabata presente na e conferencia di Association of Overseas Countries and Territories of the European Union, OCTA cu siman pasa a tuma lugar na Aruba.
Na final di e reunion aki, e presidencia cu tabata den man di Prome Minister Mike Eman di Aruba a wordo pasa pa Premier di Turks & Caicois, Sharlene Cartwright Robinson. Durante e reunion di OCTA a keda presenta e programa cu Aruba a hinca den otro pa miembronan di e asociacion como cu na 2020 lo mira fin di e apoyo pa e partnership di UE-OCT, manera describi den e decision di Conseho di Minister di UE.
Cu e programa aki, Prome Minister Eman a bisa, e ta spera cu por cuminsa cu un consulta politico amplio entre miembronan di OCT y e cuatro Estadonan miembro di UE, cu tin relacion cu e islanan cu ta conecta na nan, riba e balor agrega di un sociedad UE-OCT despues di 2020.
Koeiman ademas di e reunion di OCTA a probecha pa reuni cu Prome Minister Eman y a informa cu esaki a bay “tremendamente bon". Ta e tipo di reunionnan cu mester tuma luga mas biaha pa explora e posibilidadnan di por traha cu otro, Koeiman a bisa.
El a sigui splica cu a papia en general riba asuntonan cu ta regarda Aruba, Sint Maarten y Corsou, y un biaha mas a papia di programa reunionnan structura pa mira proyectonan unda por completa otro y no competi cu otro.
E ta lamenta cu door di falta di tempo, nan no a logra bay mas amplio riba algun tema specifico di discusion. Pero si a bini dilanti cu e paisnan den Reino ta para hunto.Den e reunion cu Prome Minister Eman tabata presente tambe su colega di Sint Maarten, William Marlin.
Koeiman a menciona tambe e situacion cu Corsou ta pasando aden awo, unda cu despues di e eleccion na september ultimo, ya caba e Gobierno a cay. E situacion aki, el a sigui bisa, no ta nada bon, pa stabilidad di un pais. "Esaki ta algo cu mi no ta contento cune. Un pais cu no tin un Gobernacion stabil ta keda reflexiona den su economia, pero tambe den e animo di e pueblo pa bay vota.
E ta algo cu mi no ta contento ni orguyoso di dje. Mi ta spera cu awor tin stabilidad y cu e pueblo scoge di un manera cu tin claridad riba partido cu ta gana, y no yen di partido chikito pa forma Gobierno pasobra e ta debilita e situacion pa Gobierno. No por ta asina cu e agenda ta pa baha un Gobierno den 50 dia.”
Tambe Minister Koeiman a participa den e Caribbean Sustainable Development Forum cu a tuma luga siman pasa.